《茶瓶儿·满地落花铺绣》
五代·梁意娘

满地落花铺绣。春色著人如酒。晓莺窗外啼杨柳。愁不奈、两眉频皱。关山杳。音尘悄。那堪是、昔年时候。盟言辜负知多少。对好景、顿成消瘦。

作者简介：五代后周时人。与李生为姑表，往来甚熟。因中秋赏月，与李潜通，事露，李被逐。后意娘以歌寄李，李得歌，托人言与舅曰：“令爱才华，贤甥文藻，不如妻之，以塞非议。”遂许焉。